CELEX: 62009TN0063
Language: lt
Date: 2009-02-17 00:00:00
Title: Byla T-63/09: 2009 m. vasario 17 d. pareikštas ieškinys byloje Volkswagen AG prieš VRDT – Suzuki Motor (SWIFT GTi)

1.5.2009   
            
            
               LT
            
            
               Europos Sąjungos oficialusis leidinys
            
            
               C 102/22
            
         2009 m. vasario 17 d. pareikštas ieškinys byloje Volkswagen AG prieš VRDT – Suzuki Motor (SWIFT GTi)
   
   (Byla T-63/09)
   2009/C 102/35
   Kalba, kuria surašytas ieškinys: vokiečių
   
      Šalys
   
   
      Ieškovė: Volkswagen AG (Volfsburgas, Vokietija), atstovaujama advokatų H.-P. Schrammek, C. Drzymalla ir S. Risthaus
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: Suzuki Motor Corporation
   
      Ieškovės reikalavimai
   
   
               —
            
            
               Panaikinti 2008 m. gruodžio 9 d. VRDT antrosios apeliacinės tarybos sprendimą (byla R 749/2007-2).
            
         
               —
            
            
               Priteisti iš atsakovės bylinėjimosi išlaidas.
            
         
      Ieškinio pagrindai ir pagrindiniai argumentai
   
   
      Bendrijos prekių ženklo paraišką pateikęs asmuo: Suzuki Motor Corporation
   
   
      Prašomas įregistruoti Bendrijos prekių ženklas: žodinis prekių ženklas „SWIFT GTi“ 12 klasės prekėms – paraiška Nr. 3 456 084
   
      Prekių ženklo ar žymens, kuriuo grindžiamas protestas, savininkas: ieškovė
   
      Prekių ženklas ar žymuo, kuriuo grindžiamas protestas: Vokietijos žodinis prekių ženklas „GTi“ (Nr. 39 406 386) ir žodinis tarptautinis prekių ženklas „GTI“ (Nr. 717 592) 12 klasės prekėms
   
      Protestų skyriaus sprendimas: atmesti protestą
   
      Apeliacinės tarybos sprendimas: atmesti apeliaciją
   
      Ieškinio pagrindai: Reglamento (EB) Nr. 40/94 (1) 8 straipsnio 1 dalies b punkto pažeidimas, nes egzistuoja galimybė supainioti prekių ženklus, dėl kurių kilo ginčas.
   
      (1)  1993 m. gruodžio 20 d. Tarybos reglamentas (EB) Nr. 40/94 dėl Bendrijos prekių ženklo (OL L 11, p. 1; 2004 m. specialusis leidimas lietuvių k., 17 sk., 1 t., p. 146).